10. ΑΠΟΦΑΣΗ ΥΠΟΥΡΓΟΥ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. Φ.390.2/134/Γ/196 της 13/26 Ιαν.  1982 (ΦΕΚ Β΄ 29) Σύνθεση συμβουλίων κι επιτροπών αρμοδιότητας του Υπουργείου Εθνικής Παιδείας και Θρησκευμάτων. Έχοντας υπόψη: 1.Τις διατάξεις του άρθρ. 4 του ΝΔ.3094/1954 όπως τροποποιήθηκε με το άρθρ. 14 του ΒΔ.442/ 1965. 2.Την αριθ. 394/10.12.81 απόφαση του Υφυπουργού Παιδείας Πέτρου Μώραλη. 3.Την 13485/2.11.81 κοινή απόφαση του Πρωθυπουργού και του Υπουργού Εθνικής Παιδείας και Θρησκευμάτων «περί αναθέσεως αρμοδιοτήτων στους Υφυπουργούς Εθνικής Παιδείας και Θρησκευμάτων» (ΦΕΚ 682/1981 τ. Β΄). 4.Τις διατάξεις του άρθρ. 16 του Νόμ. 186/1975, τροποποιούμε τα άρθρ. 9 και 10 της αριθ. Φ.3902/94/Γ/9860/20.12.1980 απόφαση του Υπουργού Εθνικής Παιδείας και Θρησκευμάτων και ορίζουμε ως εξής την περιφερειακή οργάνωση της Λαϊκής Επιμόρφωσης: Άρθρο μόνο.-1.Η υλοποίηση του έργου της Επιμόρφωσης σε επίπεδο νομού ενεργείται από τις Νομαρχιακές Επιτροπές Λαϊκής Επιμόρφωσης (Ν.Ε.Λ.Ε.). 2.Η ΝΕΛΕ είναι αυτοτελής Δημοσία Υπηρεσία και υπάγεται στο Νομάρχη. 3.Η διοίκηση της ΝΕΛΕ ασκείται από το Διοικητικό Συμβούλιο. 4.Η σύνθεση του συμβουλίου της ΝΕΛΕ αποτελείται από το Νομάρχη, ως Πρόεδρο και τα παρακάτω μέλη: α)Έναν εκπρόσωπο του Δήμου της πρωτεύουσας του Νομού που ορίζεται με τον αναπληρωτή του από το Δημοτικό Συμβούλιο. β)Δύο εκπροσώπους του Υπουργείου Εθν. Παιδείας και Θρησ/των που ορίζονται με τους αναπληρωτές τους από τον αρμόδιο Υφυπουργό.  γ)Ανά έναν εκπρόσωπο των Υπουργείων Γεωργίας, Κοινωνικών Υπηρεσιών, Εργασίας και Πολιτισμού – Επιστημών εφόσον υπάρχουν αντίστοιχες υπηρεσίες σ’ επίπεδο Νομού. δ)Έναν εκπρόσωπο του Τεχνικού Επιμελητηρίου Ελλάδας. ε)Έναν εκπρόσωπο του Γεωτεχνικού Επιμελητηρίου Ελλάδας. στ)Έναν εκπρόσωπο του Καλλιτεχνικού Επιμελητηρίου Ελλάδας. Σελ. 292,04(γ) Τεύχος 1225 – Σελ. 110 ζ)Ανά έναν εκπρόσωπο από τις οργανώσεις ΔΟΕ, ΟΛΜΕ. η)Τρεις ειδικευμένους στη Λαϊκή Επιμόρφωση ή τεχνικούς που ορίζονται με τους αναπληρωτές τους από το Νομάρχη. 5.Η θητεία των μελών της Επιτροπής είναι διετής και μπορεί ν’ ανανεώνεται. 6.Όταν απουσιάζει ο Πρόεδρος της Επιτροπής προεδρεύει ο εκπρόσωπος του Δήμου. 7.Γραματέας ορίζεται από τον Πρόεδρο ένας εκπαιδευτικός που υπηρετεί στην περιφέρεια κι έχει πείρα στα θέματα της Λαϊκής Επιμόρφωσης. 8.Η συμμετοχή στην Επιτροπή είναι τιμητική. 9.Το σχεδιασμό του Προγράμματος της Λαϊκής Επιμόρφωσης σε Νομαρχιακό επίπεδο στα πλαίσια και τις κατευθύνσεις του Εθνικού Προγράμματος χαράζουν ομάδες εργασίας που συγκροτούνται με απόφαση του αρμοδίου Υφυπουργού μετά από εισήγηση της Επιτροπής Λαϊκής Επιμόρφωσης του ΥΠΕΠΘ. Στα μέλη των Ομάδων Εργασίας καθορίζεται αποζημίωση με κοινή απόφαση των Υπουργών Εθνικής Παιδείας και Θρησ/των και Οικονομικών. Για τη νέα σύνθεση και τις αρμοδιότητες των άνω Επιτροπών βλέπε παρ. 2 άρθρ. 2 της ΣΤ/5/ 5/1982 (ΦΕΚ Β΄ 213) απόφ. Υπ. Προεδρίας και Παιδείας (τόμ. 32 σελ. 70,26). Το άνω Συμβούλιο ΝΕΛΕ καταργήθηκε από την παρ. Α άρθρ. 5 της ΣΤ5/54/1992 (ΦΕΚ Β΄ 573) Απ. Υπ. Προεδρίας και Παιδείας τομ. 32, σελ. 70,355). 32.Γ.κ.10 Καταπολέμηση Αναλφαβητισμού-Λαϊκή Επιμόρφωση 